Hoekom het Ramaphosa nog nie opgetree teen De Lille? | Maroela Media
Hoekom het Ramaphosa nog nie opgetree teen De Lille?
Pres. Cyril Ramaphosa kan nie bekostig om te sit en wag voor hy teen Patricia de Lille, minister van openbare werke en infrastruktuur, optree terwyl al meer bewerings teen haar gemaak word nie.
Só voer Samantha Graham-Maré, DA-woordvoerder oor openbare werke en infrastruktuur, aan te midde van nuwe aantygings oor De Lille se beweerde inmenging in haar departement se verkrygingsprosesse.
"Haar optrede bewys dat sy nie haar amp waardig is nie. Dit is tyd dat sy moet gaan." Volgens Graham-Maré het die DA nou 'n brief aan Ramaphosa gestuur waarin hulle antwoorde soek oor hoekom nog nie teen De Lille, leier van die Good-party, opgetree is nie.
Rapport en City Press het Sondag berig talle senior ANC-lede eis ook dat Ramaphosa teen De Lille optree en dat hulle meen sy kry voorkeurbehandeling.
Volgens berigte die afgelope week het De Lille boerderyhuurkontrakte goedgekeur sonder om met die nodige omsigtigheid te werk te gaan. "Sy word ook deur personeel van die departement daarvan beskuldig dat sy haar spesiale adviseur gebruik het om 'n konstruksiekontrakteur te betaal ondanks die feit dat hierdie maatskappy die departement voorheen miljoene rande te veel laat betaal het."
Graham-Maré meen Ramaphosa kan hom nie langer blind hou vir De Lille se beweerde korrupsie nie. "Dit blyk dat sy daarvan hou om soos 'n diktator in haar departement op te tree en dat sy dan probeer om bewerings te ontduik deur ondergeskiktes die skuld te gee."
De Lille moes die afgelope ruk bontstaan om vrae te beantwoord oor die heining wat by die Beitbrug-grenspos opgerig is. Die projek, om 'n 40 km lange grensdraad by die Beitbrug-grenspos te herstel en te vervang, het uiteindelik meer as R37 miljoen gekos. Dit is bevind die grensdraad is substandaard, met die besteding wat as geldmors bestempel is.
Verlede naweek het drie portefeuljekomitees van die parlement die Beitbrug-omgewing in Limpopo besoek en bevind die nuwe grensheining is nie volgens spesifikasies opgerig nie. Die vorige grensdraad, wat meer as dertig jaar gelede opgerig is, is in 'n beter toestand as die nuwe een.
De Lille hou vol dat sy niks verkeerd gedoen het nie.
Cyril Ramaphosa DA In die nuus Patricia de Lille
Agtjarige seun skok dood
Derde verdagte vas oor gesteelde treinspore
Want hy is te lig in die broek ?
Cyril tree teen niemand op nie en om net sekere mense te skors beteken niks. Hy hou aan sê hy's ernstig oor korrupsie, maar niks nie!
Kopdoek en haar kinders kan sommer 1ste gaan sit in hulle oranje pakkies en dan die res van die kaders!
#Tsek ANC tsek, EFF, BLM en die hele lot!
Sy sit mos nou lekker gemaklik in ń ministerspos én ń ministerssalaris!
Sy was baie parmantig oor die wapenskandaal én nou?
Want sy weet seker van sy geraamtes
Hoekom het Ramaphosa nie opgetree teen die EFF nie. Hulle het duidelik nie die die wet nagekom in terme van PPE terwyl hulle Clicks winkels beskadig het nie. Hy moet Malema toesluit, dan sal jy reaksie sien.